ΚΑΝΟΝΙΣΜΟΣ (ΕΟΚ) αριθ 1377/92 ΤΟΥ ΣΥΜΒΟΥΛΙΟΥ της 21ης Μαΐου 1992 για τον καθορισμό, για την περίοδο εμπορίας 1992/93, της τιμής προσανατολισμού και της τιμής παρέμβασης για τα χονδρά βοοειδή

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), και ιδίως το άρθρο 3 παράγραφος 3,

την πρόταση της Επιτροπής (2),

τη γνώμη του Ευρωπαϊκού Κοινοβουλίου (3),

τη γνώμη της Οικονομικής και Κοινωνικής Επιτροπής (4),

Εκτιμώντας:

ότι, κατά τον καθορισμό της τιμής προσανατολισμού για τα χονδρά βοοειδή, πρέπει να λαμβάνονται υπόψη οι στόχοι της κοινής γεωργικής πολιτικής- ότι η κοινή γεωργική πολιτική έχει, ιδίως, σαν στόχους την εξασφάλιση δίκαιου βιοτικού επιπέδου στο γεωργικό πληθυσμό, την εξασφάλιση του εφοδιασμού και την εξασφάλιση λογικών τιμών στους καταναλωτές-

ότι η τιμή προσανατολισμού πρέπει να καθοριστεί σύμφωνα με τα κριτήρια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 805/68-

ότι, κατά την έννοια του κανονισμού (ΕΟΚ) αριθ. 805/68, η κοινοτική κλίμακα κατατάξεως των σφαγίων των χονδρών βοοειδών που καθορίστηκε από τον κανονισμό (ΕΟΚ) αριθ. 1208/81 (5) εφαρμόζεται στον τομέα των αγορών στην παρέμβαση- ότι ενδείκνυται, κατά συνέπεια, να καθοριστεί τιμή παρεμβάσεως ανά 100 χιλιόγραμμα βάρους σφαγίου για τις κατηγορίες ζώων που είναι επιλέξιμες για την παρέμβαση με αναγωγή σε ποιότητα αναφοράς που ορίζεται σύμφωνα με την εν λόγω κλίμακα- ότι, επιπλέον, δεδομένου ότι οι κατηγορίες αυτές είναι ολοένα και περισσότερο συγκρίσιμες από απόψεως εμπορικής αξίας, είναι σκόπιμο να καθοριστεί ενιαία τιμή παρέμβασης για τις εν λόγω κατηγορίες ζώων και να διατηρηθεί στο επίπεδο που είχε προβλεφθεί για την προηγούμενη περίοδο εμπορίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1992/93, η τιμή προσανατολισμού για τα χονδρά βοοειδή καθορίζεται σε 200 Ecu ανά 100 χιλιόγραμμα ζωντανού βάρους.

Άρθρο 2

Για την περίοδο εμπορίας 1992/93, η τιμή παρέμβασης καθορίζεται για τα σφάγια των αρσενικών ζώων της ποιότητας R 3 της κοινοτικής κλίμακας κατατάξεως χονδρών βοοειδών, που καθορίστηκε από τον κανονισμό (ΕΟΚ) αριθ. 1208/81, σε 343 Ecu ανά 100 χιλιόγραμμα βάρους σφαγίου.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την έναρξη της περιόδου εμπορίας 1992/93.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Μαΐου 1992.

Για το Συμβούλιο

Ο Πρόεδρος

Arlindo MARQUES CUNHA

(1) EE ariu. L 148 thw 28. 6. 1968, s. 24. Kanonismow opvw tropopoihuhke teleztaia apo ton kanonismo (EOK) ariu. 1628/91 (EE ariu. L 150 thw 15. 6. 1991, s. 16).(2) EE ariu. C 119 thw 11. 5. 1992, s. 50.(3) Gnvmh poz diatzpvuhke stiw 14 Maioz 1992 (den exei akoma dhmosiezuei sthn Epishmh Efhmerida).(4) Gnvmh poz diatzpvuhke stiw 29 Aprilioz 1992 (den exei akoma dhmosiezuei sthn Epishmh Efhmerida).(5) EE ariu. L 123 thw 7. 5. 1981, s. 3. Kanonismow opvw tropopoihuhke apo ton kanonismo (EOK) ariu. 1026/91 (EE ariu. L 106 thw 26. 4. 1991, s. 2).